Leopoldo Eijo y Garay

**Leopoldo Eijo y Garay** (født 11. april 1878 i Vigo i provinsen Pontevedra i Spania, død 31. juli 1963 i Madrid) var en spansk katolsk biskop og forfatter.
## Liv og virke
### Bakgrunn
I en alder av fem kom han til Sevilla sammen med sin mor, hvor han senere gikk inn på seminaret.
### Prest
Han ble presteviet den 27. desember 1900. Han studerte ved Det pavelige gregorianske universitet i Roma og tok doktorgraden der. 
### Biskop av Tuy
Den 28. mai 1914 ble han utnevnt til biskop av Tuy. Den 8. november 1914 ble han bispeviet kardinal Martín Herrera, erkebiskop av Santiago de Compostela; medkonsekranter var Valentín García y Barros, biskop av Palencia, og Ramón Fernández y Balbuena, hjelpebiskop i Santiago de Compostela.

### Biskop av Vitoria
Den 22. mars 1917 ble Eijo y Garay den syvende biskop av Vitoria, etterfølgende Prudencio Melo y Alcalde, som var blitt utnevnt til biskop av Madrid-Alcalá.
### Biskop av Madrid-Alcalá
Etter at Melo ble utnevnt til erkebiskop av Valencia, etterfulgte han ham i bispesetet Madrid-Alcalá den 26. juni 1923; Han innehadde denne bispestolen i over førti år.

Fra denne post var han et priviligert vitne til de turbulente år under Primo de Riveras diktatur, Den andre republikk, borgerkrigen og konsolideringen av Franco-regimet ved makten. Sammen med kardinalprimasen av Toledo, Isidro Gomá y Tomás og biskopen av Salamanca, Enrique Plá y Deniel, utarbeidet han* [[Carta colectiva de los obispos españoles con motivo de la guerra en España]]* ( De spanske biskopers kollektive brev i anledning krigen i Spania) i 1937. Sammen med 19 andre spanske biskoper organiserte han den 20. mai 1939 en religiøs seremoni presedert over av Franco i kirken *Santa Bárbara* i Madrid for å oppofre for Gud seieren i borgerkrigen.

Han ble utnevnt av Francisco Franco til nasjonal konsultor for *[[F.E.T. y de las J.O.N.S.]]*, og mellom 1943 og 1946 advokat til Cortes. Eijo Garay fremmet fra sin stilling som biskop i Madrid at Franco ved deltakelser i religiøse begivenheter skulle få sitte under en baldakin. Dette representerte synlig Kirkens maksimale støtte til diktatoren. Han var en del av regentrådet- ledet av Esteban de Bilbao Eguía - som fungerte som spansk statsstef fra 22. til 27. oktober 1949, under Francos offisielle reise til Portugal.

Biskop Eijo Garay spilte en viktig rolle i de første årene av Opus Dei, grunnlagt av Josemaría Escrivá de Balaguer i 1928. Han forsvarte den mot alle angrep og ordinerte 25. juni 1944 tre av dens medlemmer til prester, hvorav en var Álvaro del Portillo, den første etterfølgeren til grunnleggeren.

I tillegg til sin kirkelige karriere utviklet han en intensiv virksomhet som forfatter. I 1927 ble han tatt opp i Real Academia Española. I 1932, under den andre republikk, ble han tatt opp på Real Academia de Ciencias Morales y Políticas. Eijo y Garay var også medlem av Real Academia Galega. Blant hans verker er *Santo Tomás y la mística*, *El concepto de la materia universal en los textos medievales* (1940), *Esbozo apologético de la poesía clásica eucarística española*, og *Directrices sociales* (1948).

### Patriark av Vest-Indien
Pave Pius XII utnevnte ham dessuten til patriark av Vest-India den 21. juli 1946. Denne tittelen ble etter hans død i 1963 ikke tildelt noen. Patriark Eijo y Garay deltok i den første sesjon av Andre Vatikankonsil i 1962.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Kardinal Francisco de Solís Folch de Cardona (1713-1776) *1749
* Biskop Agustín Ayestarán y Landa (1738-1804) *1772
* Erkebiskop Romualdo Antonio Mon y Velarde (1749-1819) *1804
* Kardinal Francisco Javier de Cienfuegos y Jovellanos (1776-1847) *1819
* Kardinal Cirilo de Alameda y Brea (1781-1872) *1832
* Kardinal Juan de la Cruz Ignacio Moreno y Maisanove (1817-1884) *1857
* Kardinal José María Martín de Herrera y de la Iglesia (1835-1922) *1875 
* Patriark *Leopoldo Eijo y Garay* (1878-1963) *1914

## Referanser